
PROJEKTS uz 14.10.2026.

vēlamais datums izskatīšanai: Finanšu komiteja 21.10.2026.
domē: 29.10.2026.
sagatavotājs: Ligita Anspoka
ziņotājs: Vija Tomiņa, Antra Krasta

	LĒMUMS	
Ādažos, Ādažu novadā
				
2026. gada 29. oktobrī 					Nr.«DOKREGNUMURS»	


Par asistenta piesaisti pašvaldības izglītības iestādēs
	
Ādažu novada Siguļu pirmsskolas izglītības iestādi “Piejūra” (turpmāk – SPII) apmeklē viens 2022. gadā dzimis izglītojamais, kuram pedagoģiski medicīniskā komisija (turpmāk – Komisija) 2025. gada 5. augustā par atbilstošāko ir atzinusi speciālās pirmsskolas izglītības programmu izglītojamajiem ar garīgās attīstības traucējumiem (programmas kods 01015811). Komisija ir noteikusi nepieciešamību ikdienā nodrošināt pastāvīgu asistenta klātbūtni, lai veicinātu bērna prasmju attīstību, īpaši pašaprūpes prasmju apguvi. Veselības un darbspēju ekspertīzes ārstu valsts komisija (turpmāk – VDEĀVK) 2024. gada 21. decembrī bērnam ir noteikusi īpašas kopšanas indikācijas.
Ņemot vērā Komisijas atzinumā noteikto nepieciešamību pēc asistenta atbalsta un VDEĀVK noteiktās īpašas kopšanas indikācijas, bērnam SPII nepieciešams nodrošināt pastāvīgu asistenta atbalstu.
Asistenta nepieciešamība izglītojamajam ir 8 stundas dienā, 5 dienas nedēļā.
Pašvaldība un SIA “CareLat” 05.01.2026. ir noslēgusi līgumu Nr. JUR 2025-12/1412 “Par bērna SOS asistenta pakalpojuma sniegšanu”, kura izpildes termiņš beigsies 31.12.2026.
Lai nodrošinātu asistenta pakalpojumu SPII no 04.01.2026., nepieciešams slēgt jaunu līgumu ar SIA “CareLat” no 2027. gada 1. janvāra līdz 31. decembrim. SIA “CareLat” ir vienīgais šāda pakalpojuma sniedzējs, līdz ar to iepirkumā piemērojams izņēmums.
[bookmark: _Hlk242891286]Maksa par sertificēta asistenta pakalpojumu ir 10,50 euro stundā. Samaksa veicama par faktiski nostrādāto laiku. Ja izglītojamais no 2027. gada 4. janvāra līdz 31. decembrim apmeklētu pirmsskolu katru tās darba dienu 11 mēnešus gadā  un asistenta pakalpojumu izmantotu astoņas stundas dienā, kopējās izmaksas vienam izglītojamajam būtu 19 246,50 euro, ieskaitot PVN. 
Pašvaldības 2027. gada budžetā asistenta pakalpojumam plānots finansējums 19 246,50 euro apmērā, kas ir par 5 006,50 euro vairāk nekā 2026. gadā plānotie 14 240 euro. Finansējums 2026. gadam tika aprēķināts, pieņemot 80 % pirmsskolas apmeklējumu, savukārt 2027. gadam paredzēts 100 % apmeklējums, jo izglītojamais būs sasniedzis obligātās pirmsskolas izglītības vecumu.
Paredzams, ka SOS asistenta piesaiste būs nepieciešama arī nākamajos gados, tāpēc ir vispārīgi atbalstāma minētā asistenta piesaiste pašvaldības izglītības iestādēs arī turpmāk.
Pamatojoties uz Pašvaldību likuma 4. panta pirmās daļas 4. punktu, Izglītības likuma 3.1 panta pirmo daļu, Bērnu tiesību aizsardzības likuma 6. panta 2.1 daļas 2. un 4. punktu, kā arī, ņemot vērā domes Finanšu komitejas 21.10.2026. atzinumu, Ādažu novada pašvaldības dome
NOLEMJ:
1. Atbalstīt bērna SOS asistenta piesaisti Ādažu novada pašvaldības izglītības iestādēs, noslēdzot līgumu ar pakalpojuma sniedzēju.
2. Lēmuma izpildei 2027. gadā iekļaut Siguļu pirmsskolas izglītības iestādē “Piejūra” nepieciešamo finansējumu 19 246,50 euro 2027. gada budžeta tāmē.
3. Lēmuma izpildei nepieciešamo finansējumu nākamajiem gadiem paredzēt izglītības iestāžu budžetos, ja attiecināms.
4. Izglītības un jaunatnes nodaļai iesniegt Centrālās pārvaldes Juridiskajai un iepirkumu nodaļai iesniegumus par lēmuma 1. punktā minēto iepirkumu organizēšanu. 
5. Centrālās pārvaldes Izglītības un jaunatnes nodaļai veikt lēmuma izpildes kontroli.



Pašvaldības domes priekšsēdētājs						G. Miglāns 

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

